
απόφαση του Υπουργού ΠΕΧΩΔΕ «Κατανομή οργα¬ 
νικών θέσεων στις κεντρικές υπηρεσίες του ΥΠΕ- 


ΧΩΔΕ». ..17 

Αριθ. 679/Ε/372 (1) 


Συγκρότηση Υπηρεσιακού Συμβουλίου Υπαλλήλων της 
Γ.Γ.Τ.Π. του ΥΠ.Π.Κ. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΥΠΟΥ ΚΑΙ ΠΛΗΡΟΦΟΡΙΩΝ 

Έχοντας υπόψη: 

1. Τις διατάξεις των άρθρων 6 παρ. 1 και 29 του Ν. 
2085/92. 

2. Τις διατάξεις του άρθρου 40 του Ν. 1884/1992. 

3. Τις διατάξεις του άρθρου 5 παρ. 3 εδάφιο β' του Π.Δ. 
611/77. 

4. Το αριθμ. ΔΙΔΑΔ/Φ. 37/2691/οικ. 146/5.1.1993 τη- 
λετυπικό σήμα του ΥΠΠΚ. 

5. Την αριθμ. 25775/Ε/6406/19.12.1990 απόφαση 
«Μεταβίβαση εξουσίας να υπογράφουν «με εντολή Υφυ¬ 
πουργού» ο Γ ενικός Γ ραμματέας, οι Γ ενικοί Δ/ντές και οι 
ανώτεροι υπάλληλοι της Γενικής Γραμματείας Τύπου και 
Πληροφοριών του Υπουργείου Προεδρίας της Κυβέρνη¬ 
σης», όπως τροποποιήθηκε και συμπληρώθηκε μεταγενέ¬ 
στερα, αποφασίζουμε: 

Συνιστούμε στη Γενική Γραμματεία Τύπου και Πληρο¬ 
φοριών του Υπουργείου Προεδρίας της Κυβέρνησης Υπη¬ 
ρεσιακό Συμβούλιο που συγκροτείται ως εξής: 

Ια) Από έναν αντιπρόεδρο, σύμβουλο ή πάρεδρο του 
Συμβουλίου της Επικράτειας ή αντιπρόεδρο του Αρείου 
Πάγου ή αεροπαγίτη ή αντιπρόεδρο, σύμβουλο ή πάρεδρο 
ή έναν πρόεδρο εφετών.ή εφέτη των πολιτικών ή διοικητι¬ 
κών δικαστηρίων ή ένα σύμβουλο ή πάρεδρο του Νομικού 
Συμβουλίου του Κράτους, ως Πρόεδρο, με τον αναπλη¬ 
ρωτή του. 

β) Δύο (2) μονίμους υπαλλήλους με βαθμό Γενικού 
Διευθυντή ή Διευθυντή Α' ή Β' της Γενικής Γραμματείας 
Τύπου και Πληροφοριών του Υπουργείου Προεδρίας της 
Κυβέρνησης, προϊσταμένους Γενικών Διευθύνσεων ή 

Διευθύνσεων αντίστοιχα. Ο κατά βαθμόν ανώτερος ή αρ¬ 
χαιότερος αυτών των υπαλλήλων ορίζεται δεύτερος ανα¬ 
πληρωτής του προέδρου. Όταν προεδρεύει ο δεύτερος 
αναπληρωτής συμμετέχει ως μέλος ο αναπληρωτής του 
προεδρεύοντος. 

Αναπληρωτές των πιο πάνω τακτικών μελών ορίζονται 
υπάλληλοι της Γενικής Γραμματείας Τύπου και Πληροφο¬ 
ριών με βαθμό Γενικού Διευθυντή ή Διευθυντή Α' ή Β'. 

γ) Δύο (2) αιρετούς εκπροσώπους των υπαλλήλων που 
εκλέχονται με άμεση καθολική και μυστική ψηφοφορία, 
με τους αναπληρωματές τους: 

- Στο Υπηρεσιακό Συμβούλιο συμμετέχει υποχρεωτικά 
για τη νόμιμη συγκρότησή του μία (1) τουλάχιστον γυναίκα 
που έχει τα τυπικά και ουσιαστικά προσόντα. 

- Όταν το Υπηρεσιακό Συμβούλιο κρίνει θέματα προσω¬ 
πικού με σχέση εργασίας Ι.Δ. αντί των δύο αιρετών εκπρο¬ 
σώπων των μονίμων υπαλλήλων μετέχουν δύο αιρετοί εκ¬ 
πρόσωποι του προσωπικού με σύμβαση Ι.Δ. αορίστου χρό¬ 
νου. 

- Γραμματέας του Συμβουλίου ορίζεται μόνιμος υπάλλη¬ 
λος της Γενικής Γ ραμματείας Τύπου και Πληροφοριών με 
βαθμό τουλάχιστον Γραμματέα Α'. 

Από τις διατάξεις της απόφασης αυτής δεν προκύπτει 
δαπάνη σε βάρος του προϋπολογισμού της Γ.Γ.Τ.Π. θα 
προκύψει όμως δαπάνη από την ονομαστική απόφαση συ¬ 
γκρότησης του Υπηρ. Συμβ. Υπαλ, της ΓΓΤΠ σε βάρος του 
προϋπολογισμού της ΓΓΤΠ, το ύψος της οποίας θα ανέλ- 
θει στο ποσό του 1.100.000 δρχ. περίπου για κάθε ένα 
έτος 1993 και 1994. Στον προϋπολογισμό της ΓΓΤΠ και 
στον ΚΙΑΕ 05/200/1515 «Αποζημίωση ή έξοδα κίνησης 
για συμμετοχή σε Συμβούλια, Επιτροπές ή ειδικά συνερ¬ 
γεία ελέγχου» έχει προβλεφθεί πίστωση ύψους 
10.000.000 δρχ. για το έτος 1993. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 13 Ιανουάριου 1993 

Ο Γ ενικός Γ ραμματέας 
ΒΑΣΙΛΕΙΟΣ ΜΑΓΓ1ΝΑΣ 

-♦-- 

Αριθ. 550221/ειδ. αριθμ. 247 (2) 

Πρόγραμμα Κοιν. Τουρισμού για Απόδημους Έλληνες. 

Ο ΥΠΟΥΡΓΟΣ 

ΕΘΝ. ΟΙΚΟΝΟΜΙΑΣ ΚΑΙ Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1624/51 «περί συστάσεως ΕΟΤ» 
όπως τροποποιήθηκαν και συμπληρώθηκαν μέχρι σή¬ 
μερα. 

2. Τον Οικονομικό Κανονισμό του ΕΟΤ. 

3. Την αριθ. 3258/14.6.91 Απόφαση Υπουργού Τουρι¬ 
σμού περί τιμών ξενοδοχειακών επιχειρήσεων για το χρο¬ 
νικό διάστημα από 1.1.92 μέχρι 31.12.92. 

4. Το Π.Δ. 884/76 (ΦΕΚ 325 άρθρο 13). 

5. Την ανάθεση εποπτείας του ΕΟΤ στον Υφυπουργό 
Εθνικής Οικονομίας Αριστείδη Τσιμπλάκο (ΦΕΚ 1048 Α). 

6. Την αριθμ. 1021 /20.4.90 Απόφαση του Πρωθυπουρ¬ 
γού (ΦΕΚ 286/20.4.90). 

7. Το αριθ. 509603/27.3.92 έγγραφό μας στη Γ.Γ.Α.Ε. 

8. Την από 19.3.92 έγγραφη ενημέρωση στον 
Γ.Γ.Ε.Ο.Τ. 


9. Την αριθ. 572/23/6.8.92 απόφαση Δ.Σ. ΕΟΤ. 

10. Την αριθ. Υ1935/3.12.92 κοινή απόφαση του Πρω¬ 
θυπουργού και του Υπουργού Εθνικής Οικονομίας, για τη 
μεταβίβαση αρμοδιότητων, αποφασίζουμε: 

Εγκρίνουμε: Την αριθ. 572/23/6.8.92 απόφαση Δ.Σ. 
ΕΟΤ ως εξής: 

1) Την εφαρμογή προγράμματος Κοινωνικού Τουρισμού 
για 150 περίπου Απόδημους Ελληνες Γ' ηλικίας από 
15-30/9/92 σε ιδιωτικά καταλύματα της περιοχής Πα- 
τρών που έχουν δηλώσει συμμετοχή, ύστερα από ανοικτή 
πρόσκληση. 

Η επιλογή των ξενοδοχείων έχει γίνει από τη Γ.Γ.Α.Ε. 
σύμφωνα με τις ανάγκες του προγ/τος. 

Οι δε τιμές των καταλυμάτων για διαν/ση και πλήρη δια¬ 
τροφή δεν ξεπερνούν τις 5.000 δρχ. κατ’ άτομο ημερη- 
σίως. 

2) Τη συμμετοχή της Υπηρεσίας μας στο διαδικαστικό μέ¬ 
ρος του προγράμματος (έκδοση σχετικών εγκριτικών αποφά¬ 
σεων, υπογραφή συμβάσεων, εξόφληση ξενοδοχείων). 

3) Τους όρους της σύμβασης που είναι συνημμένη στην 
παρούσα και αποτελεί αναπόσπαστο μέλος της. 

4) Τη διαχείριση από τον ΕΟΤ των σχετικών κονδυλίων 
με τα οποία η Γ.Γ.Α.Ε. θα επιχορηγήσει την Υπηρεσία μας 
για την εξόφληση των οικονομικών της υποχρεώσεων. 

5) Εξουσιοδοτούμε τον Γ.Γ. ΕΟΤ για τη ρύθμιση κάθε 
άλλης λεπτομέρειας. 

6) α. Από τις διατάξεις αυτής της απόφασης προκαλεί- 
ται δαπάνη σε βάρος του προϋπολογισμού του νομικού 
προσώπου Ελληνικού Οργανισμού Τουρισμού, ύψους 
8.459.450 δρχ. περίπου για το τρέχον οικονομικό έτος. 

Για τα επόμενα οικονομικά έτη δεν γνωρίζουμε αν θα γί¬ 
νει πρόγραμμα. 

β. Γ ια την ανωτέρω δαπάνη έχει εγγράφει πίστωση στον 
προϋπολογισμό του νομικού προσώπου ΕΟΤ, ύψους 
8.459.450 δρχ. με τα στοιχεία ΚΑ 9299γ. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 16 Δεκεμβρίου 1992 

ΟΙ ΥΠΟΥΡΓΟΙ 

ΥΦΥΠ. ΕΘΝ. ΟΙΚΟΝΟΜΙΑΣ ΠΟΛΙΤΙΣΜΟΥ 

ΘΕΟΔΩΡΟΣ ΚΑΣΣΙΜΗΣ ΘΕΟΔΩΡΑ ΜΠΑΚΟΓΙΑΝΝΗ 
-♦—- 

Αριθ. Δ4/792 (3) 

Αντικατάσταση μελών της ΚΕΜΚΦ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Α.Ν. 1787/1939 «Περί οργάνωσης 
των μαθητικών συσσιτίων και μαθητικών εξοχών (ΦΕΚ 
231/9.6.1939 τ.Α ). 

2. Τις διατάξεις του άρθρου 19 του Ν. 1599/1986 (ΦΕΚ 
75/11.6.86 τ.Α ). 

3. Την κοινή Απόφαση των Υπουργών Προεδρίας της 
Κυβέρνησης και Εθνικής Παιδείας και θρησκευμάτων 
αριθ. ΣΤ5/5/26.4.1982 (ΦΕΚ 213/26.4.82 τ.Β ) 

4. Το αριθ. 21558/2880/25.6.92 έγγραφο του Ιατρικού 
Συλλόγου Αθηνών και 

5. Το αριθ. 1668/26.5.92 έγγραφο της Κεντρικής Ένω¬ 
σης Δήμων και Κοινοτήτων της Ελλάδας, αποφασί¬ 
ζουμε: 

Τροποποιούμε την Απόφαση αριθ. Δ4/682/27.12.90 
(ΦΕΚ 845/31.12.90 τ.Β') σχετικά με την ανασυγκρότηση 
Κεντρικής Επιτροπής Μαθητικών Κατασκηνώσεων και Φι¬ 
λοξενίας (ΚΕΜΚΦ), η οποία τροποποιήθηκε με την αρ. 
Δ4/73/13.3.92 ομοία (ΦΕΚ 222/3.4.92 τ.Β') και ορί¬ 
ζουμε: 

1. Τον Γάτο Μιλτιάδη ιατρό, αντιπρόεδρο του Ιατρικού 
Συλλόγου Αθηνών, τακτικό μέλος της ανωτέρω επιτρο¬ 
πής, σε αντικατάσταση της Φωτιάδου Αννας, με αναπλη¬ 
ρωτή τον Νικολούτσο Κων/νο, ιατρό, μέλος του Διοικ. 
Συμβουλίου του Ιατρικού Συλλόγου, σε αντικατάσταση του 
Βομβογιάννη Ανδρέα. 

2. Το Δελαπόρτα Κων/νο, Δημοτικό Σύμβουλο Ηλιούπο¬ 
λης, τακτικό μέλος της ως άνω Επιτροπής σε αντικατά¬ 
σταση του Αμπατζή Δημητρίου με αναπληρωτή το Βαμβα¬ 
κερό Σπύρο, Δημοτικό Σύμβουλο Γλυφάδας, σε αντικατά¬ 
σταση του Καπετανιά Βασιλείου. 

3. Τον Πουλόπουλο Παναγιώτη, Δ/ντή ΠΣΕΑ του 
ΥΠΕΠΘ, ως αναπληρωματικό μέλος, σε αντικατάσταση 
του Κεχριμπάρη Ευαγγέλου. 

Η θητεία των νέων μελών λήγει με τη λήξη της θητείας 
και των υπολοίπων μελών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-+- 

Αριθ. Φ1/Β3/6999 (4) 

Μετεγγραφές φοιτητών από Βοσνία Ερζεγοβίνη. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 47 του Ν. 2109/92 (ΦΕΚ 
205 τ.Α'). 

2. Τις διατάξεις των Ν. 1865/89 (ΦΕΚ 210 τ.Α') και Ν. 
1966/91 (ΦΕΚ 147 τ.Α'), αποφασίζουμε: 

Καθορίζουμε τις ημερομηνίες διενέργειας των εξετά¬ 
σεων και υποβολής των προβλεπόμενων από τις διατάξεις 
του άρθρου 47 του Ν. 2109/92 ΦΕΚ 205Α' δικαιολογητι- 
κών, για μετεγγραφή των ελλήνων φοιτητών από σχολές ή 
τμήματα ΑΕΙ ή ΤΕΙ της Δημοκρατίας Βοσνίας Ερζεγοβίνης 
σε αντίστοιχες Σχολές ή τμήματα ΑΕΙ ή ΤΕΙ της Ελλάδος, 
ως ακολούθως: 

α. Διενέργεια των εξετάσεων από 8 Φεβρουάριου έως 
13 Φεβρουάριου 1993. 

β. Υποβολή δικαιολογητικών από 11 Ιανουάριου έως 20 
Ιανουάριου 1993. 

Απο τις διατάξεις αυτής της απόφασης προκαλείται δα¬ 
πάνη σε βάρος του κρατικού προϋπολογισμού, η οποία 
δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 


Αριθ. Φ1 /46/Δ5/12068, 12069 π.ε. (5) 

Μεταβίβαση άδειας ίδρυσης λειτουργίας ιδιωτ. ΤΕΛ Ελέ¬ 
νης Καρανταλή στη «ΔΕΛΤΑ ΒΟΡ. ΕΛΛΑΔΟΣ Α.Ε.». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 2 του άρθρου 111 του Ν. 
1892/1990 και του άρθρου 10 του ΒΔ 685/72 (ΦΕΚ 196/ 
Α/72). 

2. Την αριθμ. 21 /12.6.92 πράξη του ΠΥΣΔΕ Νομαρχίας 
Θεσσαλονίκης. 

3. Την αριθμ. 21340/29.5.92 συμβολαιογραφική πράξη 
περί μεταβιβάσεως των αδειών ίδρυσης και λειτουργίας 
του ιδιωτικού ΤΕΛ της Ελένης Καρανταλή στις σχολές 
«Δέλτα Βορείου Ελλάδος Α.Ε.». 

4. Την αριθμ. Υ. 1939/Η/9923 της 9.12.92 (ΦΕΚ 728/ 
Β/11.12.92) Απόφαση περί ανάθεσης αρμοδιοτήτων 
στους Υφυπουργούς Εθνικής Παιδείας και θρησκευμά¬ 
των Αναστάσιο Σπηλιόπουλο και θωμά Κούρτη, αποφασί¬ 
ζουμε: 

Εγκρίνουμε τη μεταβίβαση των αδειών ίδρυσης-λει- 
τουργίας του ιδιωτικού ΤΕΛ της Ελένης Καρανταλή 
(Υπουργικές αποφάσεις Φ1/Δ5/7493/90 (ΦΕΚ 623/Β/ 
90) και Φ1/375/Δ5/11004/91 (ΦΕΚ 884/Β/91) στην 
ανώνυμη εταιρεία με την επωνυμία «ΣΧΟΛΕΣ ΔΕΛΤΑ ΒΟ¬ 
ΡΕΙΟΥ ΕΛΛΑΔΟΣ Α.Ε» με τους εξής τομείς και τμήματα: 

ΤΕΛ 

Α. Μηχανολογικός τομέας με τμήμα: θερμικών και ψυ¬ 
κτικών εγκαταστάσεων. 

Β. Ηλεκτρονικός τομέας με τμήματα: 

1. Ηλεκτρονικών εγκαταστάσεων και αυτοματισμού 

2. Τεχνικών ηλεκτρονικών υπολογιστών 

Γ. Τομέας Πληροφορικής με τμήμα προγραμματιστών 
Η/Υ 

Δ. Τομέας Εφαρμοσμένων Τενχών με τμήματα: 

1. Διακοσμητών εσωτερικών χώρων και 

2. Γραφικών Τεχνών. 

Ε. Κοινωνικών Υπηρεσιών με τμήματα: 

1. Νοσηλευτικής 

2. Βοηθών βρεφοκόμων - παιδοκόμων 

ΣΤ. Τομέας Οικονομίας και Διοίκησης με τμήματα: 

1. Υπαλλήλων λογιστηρίου 

2. Υπαλλήλων διοίκησης 

3. Ξενοδοχειακών επιχειρήσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 1992 

Ο ΥΦΥΠΟΥΡΓΟΣ 

ΑΝ. ΣΠΗΛΙΟΠΟΥΛΟΣ 
-»- 

Αριθ. Β1-266 (6) 

Προσδιορισμός διατηρουμένων θέσεων προσωπικού" στο 
Υπ. Εμπορίου.- 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

Με τις διατάξεις του άρθρου 21 ν. 2085/1992 (ΦΕΚ 170 
Α/92) «Ρύθμιση θεμάτων οργάνωσης, λειτουργίας και προ¬ 
σωπικού της Δημόσιας Διοίκησης και άλλες διατάξεις». 

2. Τις διατάξεις της με αριθμό 166/22.12.1992 ΠΥΣ 
(ΦΕΚ 201 Α/92 «Διατήρηση και ανακατανομή κενών ορ¬ 
γανικών θέσεων μονίμου και με σχέση εργασίας ιδιωτικού 
δικαίου προσωπικού των Κεντρικών Υπηρεσιών των 
Υπουργείων και Γ.Γ. Υπουργείων. 

3. Τις διατάξεις του Π.Δ. 397/1988 (ΦΕΚ 185 Α/88) 
«Οργανισμός του Υπουργείου Εμπορίου», όπως τροπο¬ 
ποιήθηκε και ισχύει. 

4. Τη με αριθμό Υ 1942/9.12.1992 (ΦΕΚ 725 Β/92) 
απόφαση του Πρωθυπουργού και του Υπουργού Εμπορίου 
«Ανάθεση αρμοδιοτήτων στον Υφυπουργό Εμπορίου». 

5. Το με αριθμό ΔΟΑ/Φ. 01/25/ΟΙΚ/35225/ 
28.12.1992 έγγραφο του Υπουργού Προεδρίας της Κυ¬ 
βέρνησης, αποφασίζουμε: 

Προσδιορίζουμε τις διατηρούμενες με την ανωτέρω 
ΠΥΣ τριάντα (30) κενές οργανικές θέσεις μονίμου προσω¬ 
πικού της Κεντρικής Υπηρεσίας του Υπουργείου Εμπο¬ 
ρίου, κατά κατηγορία και κλάδο ως εξής: 

ΜΟΝΙΜΟ ΠΡΟΣΩΠΙΚΟ: 

ΚΑΤΗΓΟΡΙΑ ΠΕ 

1. Κλάδος ΠΕ Διοικητ.-Εμπορικών θέσεις Γεν. Δ/ντών 1 

1. Κλάδος ΠΕ Διοικ.-Εμπορικών:θέσεις Διοικ. υπαλ. 7 

3. Κλάδος ΠΕ Τεχνικών (ειδκοτ. Χημικών) θέσεις 3 

4. Κλάδος ΠΕ Αναλογιστών θέσεις 2 

5. Κλάδος ΠΕ Μετ/στών-Διερμηνέων (ανά θέσεις _2 

μία αγγλικής και γαλλικής) 15 

ΚΑΤΗΓΟΡΙΑ ΤΕ 

Κλάδος ΤΕ Διοικητικός-Λογιστικός θέσεις 2 

ΚΑΤΗΓΟΡΙΑ ΔΕ 

Κλάδος ΔΕ Δακτυλογράφων-Στενογράφων θέσεις 3 
ΚΑΤΗΓΟΡΙΑ ΥΕ 

1. Κλάδος ΥΕ Προσωπ. Καθαιρότητας θέσεις 6 

2. Κλάδος ΥΕ Φυλακών-Νυχτοφυλάκων θέσεις 4 

10 

Από της διατάξεις της παρούσας προκαλείται δαπάνη 
σε βάρος του Κρατικού Προϋπολογισμού, το ύψος της 
οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 1993 

Ο ΥΦΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 
. -♦- 

Αριθ. ΕΣ 19.075 (7) 

Τροποποίηση συστατικής πράξης του Νομικού προσώπου 
υπό το όνομα «Σχολική Επιτροπή Νηπιαγωγείου - Δη¬ 
μοτικού Σχολείου και Γυμνασίου Γραμμενίτσας. 

Ο ΝΟΜΑΡΧΗΣ ΑΡΤΑΣ 
Έχοντας υπόψη: 

1. Τις διατάξεις του άρθρου 187 (Π.Δ. 323/89) και το 
αριθ. 80417/13.10.1992 έγγραφο του Υπουργείου Εσω¬ 
τερικών. 

2. Την αριθ. 90/1992 απόφαση του κοινοτικού συμβου¬ 
λίου Γραμμενίτσας περί τροποποίησης της συστατικής 
πράξης της σχολικής Επιτροπής, αποφασίζουμε: 

Η παράγραφος 1 της συστατικής πράξης του Νομικού 
προσώπου με την επωνυμία «Σχολική Επιτροπή Νηπιαγω¬ 
γείου -Δημοτικού Σχολείου και Γ υμνασίου Γ ραμμενίτσας» 
αντικαθίσταται ως εξής: 

Συστήνουμε στην κοινότητα Γ ραμμενίτσας του Νομού 


μας ίδιο νομικό πρόσωπο με την επωνυμία «Σχολική Επι¬ 
τροπή Νηπιαγωγείου Γραμμενίτσας». Η παράγραφος 3 
της συστατικής πράξης του ανωτέρω Νομικού προσώπου 
αντικαθίσταται ως εξής: 

Το Νομικό πρόσωπο διοικεΐται από πενταμελές (5) Διοι¬ 
κητικό Συμβούλιο αποτελούμενο από: 

α) Τον εκάστοτε πρόεδρο της κοινότητας, ως πρόεδρο 

β) Την εκάστοτε Διευθύντρια του Νηπιαγωγείου 

γ) Τον εκπρόσωπο του Συλλόγου γονέων και κηδεμόνων 
του νηπιαγωγείου και 

δ) Δύο (2) κοινοτικούς συμβούλους που θα ορίζονται με 
απόφαση του κοιν. συμβουλίου: 

Κατά τα λοιπά ισχύει η αριθ. ΕΣ 8717/11.6.1991 από¬ 
φασή μας. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Νομικού προ¬ 
σώπου «Σχολική Επιτροπή Νηπιαγωγείου Γ ραμμενί¬ 
τσας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αρτα. 5 Ιανουάριου 1993 

Ο Νομάρχης 
ΠΑΝ. ΠΑΠΑΔΟΠΟΥΛΟΣ 

-♦- 

Αριθ. ΑΓ 14184 (8) 

Σύσταση ίδιου νομικού προσώπου με το όνομα Σχολική 
Επιτροπή Νηπιαγωγείου Δορίσκου Δήμου Φερών. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Τις διατάξεις: α) του άρθρου 187 του Δημοτικού και 
Κοινοτικού Κώδικα (Π.Δ. 323/89). 

2. Τις διατάξεις του άρθρου 5 του Ν. 1894/90 «Για την 
ακαδημία και άλλες εκπαιδευτικές διατάξεις». 

3. Την αριθ. 113/92 απόφαση του Δημοτικού Συμβου¬ 
λίου Φερών του Νομού Έβρου. 

4. Τις διατάξεις του άρθρου 27 Ν. 2081 /92 με το οποίο 
προστέθηκε νέο άρθρο 29Α στο νόμο 1558/85, αποφασί¬ 
ζουμε: 

1. Συστήνουμε ίδιο νομικό πρόσωπο με το όνομα Σχο¬ 
λική Επιτροπή Νηπιαγωγείου Δορίσκου του Νομού 
Έβρου. 

2. Σκοπός του νομικού αυτού προσώπου είναι: Η διαχεί¬ 
ριση των πιστώσεων που διατίθενται για την κάλυψη δα¬ 
πανών λειτουργίας των αντιστοίχων Σχολείων (θέρμαν¬ 
σης, φωτισμού, ύδρευσης, τηλεφώνου, αποχέτευσης, 
αγοράς αναλωσίμων υλικών κ.λπ.), η αμοιβή καθαρι¬ 
στριών, η εκτέλεση έργων για την επισκευή και συντήρηση 
των αντιστοίχων Σχολείων και του κάθε είδους εξοπλισμού 
τους, η εισήγηση προς τις αντίστοιχες Δ/νσεις Πρωτοβάθ¬ 
μιας και Δευτεροβάθμιας Εκπαίδευσης για τον εφοδιασμό 
από τον Οργανισμό Σχολικών Κτιρίων και των αντιστοίχων 
Σχολείων με έπιπλα και εξοπλιστικά είδη και από το 
Υπουργείο Εθνικής Παιδείας και θρησκευμάτων με βιβλία 
για τις αντίκστοιχες Σχολικές Βιβλιοθήκες, η διαχείριση 
των εσόδων, από την ενδεχόμενη εκμετάλλευση τών σχο¬ 
λικών κυλικείων καθώς και η λήψη κάθε άλλου μέτρου που 
κρίνεται αναγκαία για τη στήριξη της διοικητικής λειτουρ¬ 
γίας των σχολικών μονάδων. 

3. Το Νομικό Πρόσωπο διοικείται από 3/μελές Διοικη- 

τικό Συμβούλιο που αποτελείται από: 

α) Από ένα (1) δημοτικό σύμβουλο ως Πρόεδρο. 

β) Από τη Δ/ντρια του Νηπιαγωγείου Δορίσκου, ως μέ¬ 
λος 

γ) Από τον τακτικό εκπρόσωπο του συλλόγου γονέων 
και κηδεμόνων, ως μέλος. 

4. Η θητεία του πρώτου Διοικητικού Συμβουλίου του 
Νομικού Προσώπου λήγει με τη λήξη της παρούσης Δημο¬ 
τικής περιόδου. Στη συνέχεια η θητεία των μελών του Διοι¬ 
κητικού Συμβουλίου ακολουθεί τη Δημοτική και Κοινοτική 
περίοδο κάθε φορά. Το Διοικητικό Συμβούλιο εκλέγει τον 
Αντιπρόεδρο και την Γραμματέα του. 

5. Πόροι του Νομικού προσώπου είναι: 

α) Η ετήσια επιχορήγηση του Δήμου Φερών. 

β) Η ετήσια επιχορήγηση του Κράτους. 

γ) Οι κάθε είδους εισφορές, δωρεές, κληρονομικές 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

6. Περιουσία. Αυτή συνίσταται στους τίτλους που κατέ¬ 
χουν αυτή τη στιγμή όπως αυτή είναι μεταγραμμένη στο 
Υποθηκοφυλακείο Αλεξ/πολης. 

7. Το Νομικό Πρόσωπο εκπροσωπείται στα Δικαστήρια 
και σε κάθε Δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρό 
του. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

8. Ακροτελευταία διάταξη: Κάλυψη δαπάνης. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του νομικού προ¬ 
σώπου «Σχολική Επιτροπή Νηπιαγωγείου Δορίσκου Δ. Φε¬ 
ρών. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αλεξανδρούπολη, 20 Νοεμβρίου 1992 

Με εντολή Νομάρχη 
Η Διευθύντρια 
Σ. ΚΑΡΠΟΥΖΗ 

-φ- 

Αριθ. 16526 (9) 

Τροποποίηση της 1942/1.3.91 αποφάσεως Νομάρχη Λα¬ 
κωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις: α) Των άρθρων 80, 162 και 187 του 
Π.Δ/τος 323/89 κωδικοποίηση σε ενιαίο κείμενο νόμου 
με τίτλο «Δημ. και Κοιν. Κώδικας» των ισχυουσών διατά¬ 
ξεων του Δ.Κ.Κ., β) του Ν. 1894/90 άρθρο 5 «Για την Ακα¬ 
δημία Αθηνών και άλλες συναφείς διατάξεις» όπως τροπο¬ 
ποιήθηκαν και συμπληρώθηκαν με τις διατάξεις του άρ¬ 
θρου 31 του Ν. 2009/92. 

2. Την 1942/1.3.91 απόφασή μας με την οποία συστή- 
θηκε Ν.Π. με την επωνυμία «Σχολική Επιτροπή Δημοτικών 
Σχολείων Απιδέας και συν/σμού Αγίου Ιωάννου και Νηπια¬ 
γωγείου Απιδέας» (ΦΕΚ 179/27.3.91) όπως τροποποιή¬ 
θηκε μεταγενέστερα με την 19542/23.12.91 απόφασή 
μας (ΦΕΚ 42/30.1.92). 


3. Την 46/92 απόφαση του Κ.Σ. Απιδέας. 

4. Το γεγονός ότι στην κοινότητα Απιδέας σταμάτησε να 
λειτουργεί το Δημοτικό Σχολείο του Συν/σμού Αγίου Ιωάν¬ 
νου, αποφασίζουμε: 

Τροποποιούμε την 1942/1.3.91 απόφασή μας και: 

1. Συνιστούμε στην κοινότητα Απιδέας ίδιο Νομικό Πρό¬ 
σωπο με την επωνυμία «Σχολική Επιτροπή Δημοτικού Σχο¬ 
λείου και Νηπιαγωγείου Απιδέας». 

2. Το Νομικό πρόσωπο διοικείται από πενταμελές (5με- 
λές) διοικητικό συμβούλιο από: 

α) Τον εκάστοτε Αντιπρόεδρο της Κοινότητας ως Πρόε¬ 
δρο. 

β) Τους εκάστοτε Δ/ντές του Δημοτικού Σχολείου και 
Νηπιαγωγείου Απιδέας. 

γ) Ένα (1) Κοινοτικό Σύμβουλο οριζόμενο από το Κ.Σ. 

δ) Τον εκπρόσωπο του Συλλόγου Γονέων και Κηδεμό¬ 
νων των μαθητών του Δημοτικού Σχολείου Απιδέας. 

Κατά τα λοιπά ισχύει η 1942/1.3.91 απόφασή μας όπως 
τροποποιήθηκε μεταγενέστερα με την 19542/23.12.91 
ομοία. 

Ακροτελευταία διάταξη 
Κάλυψη δαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού της κοινότητας. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Σπάρτη, 12 Νοεμβρίου 1992 
Ο Νομάρχης 
Φ. ΦΑΛΙΑΓΚΑΣ 
--♦- 

Αριθ. ΔΒΜ 2175/Φ 24-502 (10) 

Απόρριψη αιτήσεως των Νικολάου θεωνά και Δημητρίου 

θεοδωράτου για τη χορήγηση άδειας μεταλλευτικών 

ερευνών στο Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

Με την ΔΒΜ 2175/Φ24-502/30.12.1992 απόφαση του 
Νομάρχη Μαγνησίας, που εκδόθηκε σύμφωνα με τις διά- 
ταξεις του Ν.Δ. 210/73 «Περί Μεταλλευτικού Κώδικος», 
όπως τροποποιήθηκε με το Ν.Δ. 180/74 και το Ν. 274/76 
απορρίπτεται η από 21.4.1983 αίτηση (ΑΜΒ 502) των Νι¬ 
κολάου θεωνά και Δημητρίου θεοδωράτου κατοίκων 
Αθηνών (Σκαλκώτα 9, Ν. Ψυχικό και Κων/νου Παλαιολό- 
γου 29) σχετικά με τη χορήγηση άδειας μεταλλευτικών 
ερευνών σε χώρο εκτάσεως 9990 στρεμμ., που βρίσκεται 
στην περιοχή της Κοινότητας Αγίων θεοδώρων, για το 
λόγο ότι από αμέλεια των ενδιαφερομένων κατέστη αδύ¬ 
νατη η γνωμοδότηση της ΙΓ' Εφορείας Προϊστορικών και 
Κλασσικών Αρχαιοτήτων, η οποία γνωμοδότηση αποτελεί 
απαραίτητη προϋπόθεση για τη χορήγηση της άδειας με¬ 
ταλλευτικών ερευνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 30 Δεκεμβρίου 1992 

Ο Νομάρχης 
θ. ΜΕΡΤΖΙΑΝΗΣ 

Αριθ. ΕΣ 12746 (11) 

Διορισμός μελών Διοικητικής Επιτροπής Στρατιωτικών 
Επιτάξεων Νομού Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις των άρθρων 32 και 33 του Ν. 4442/29 
«περί Στρατιωτικών και Ναυτικών Εισφορών και Ναυλώ- 
οεων» όπως τροποποιήθηκαν μεταγενέστερα. 

2. Τις διατάξεις του άρθρου μόνου του Π.Δ/τος 115/84 
«περί διορισμού μελών των Διοικητικών Δικαστηρίων περί 
Στρατιωτικών Επιτάξεων». 

3. Τις διατάξεις του άρθρου 9 παρ. 1 του Ν. 1649/86, με 
τις οποίες το ανωτέρω δικαστήριο μετονομάστηκε σε Διοι¬ 
κητική Επιτροπή Στρατιωτικών Επιτάξεων. 

4. Το αριθ. Φ. 851.1/6/50686/14.10.92 και 3722/ 
14.12.92 έγγραφα της VIII Μεραρχίας και του Πρωτοδι¬ 
κείου Πρέβεζας αντίστοιχα, με τα οποία προτείνονται τα 
μέλη, που θα συμμετέχουν στην ανωτέρω Επιτροπή, απο¬ 
φασίζουμε: 

Διορίζουμε, ως μέλη της Διοικητικής Επιτροπής Στρατι¬ 
ωτικών Επιτάξεων του Νομού Πρέβεζας για ένα χρόνο 
τους κατωτέρω: 

1. Καραβοκύρη Ιωάννη, Πρόεδρο Πρωτοδικών Πρέβε¬ 
ζας ως Πρόεδρο, αναπληρούμενο από τον Πρωτόδικη 
Κοκκινογένη Ευθύμιο. 

2. Σκιαδά Νικόλαο, Πρωτόδικη Πρέβεζας, αναπληρού¬ 
μενο από τον Ειρηνοδίκη Πρέβεζας Παπαντώνη Κωνστα¬ 
ντίνο. 

3. Γεώργιο Σιώζο, Πρ/νο Δ.Ο.Υ. Πρέβεζας, αναπληρού¬ 
μενο από τον Παπαμιχαήλ Μιχαήλ, υπάλληλο της ίδιας 
υπηρεσίας. 

4. Σβώλο Κων/νο, Τχη (ΥΠ) της 660 ΠΑΥΠ, αναπληρού¬ 
μενο από τον Σταμουλάκη Ευάγγελο, Τχη (Π2) του 15 ΣΠ. 

5. Τσιτσιγάνη Γεώργιο, Τχη (Σ) του Σ.Γ. Πρέβεζας, ανα¬ 
πληρούμενο από τον Παπαβασιλείου Βασίλειο, Λγό (ΑΠΤ) 
του 15 ΣΠ. 

Γραμματέα της ανωτέρω Επιτροπής ορίζουμε τον υπάλ¬ 
ληλο της Δ.Ο.Υ. Πρέβεζας Κοματσούλη Νικόλαο, αναπλη¬ 
ρούμενο από την Τριάντη Ζωή, υπάλληλο της ίδιας υπηρε¬ 
σίας. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Πρέβεζα, 29 Δεκεμβρίου 1992 
Ο Νομάρχης 

ΔΗΜΟΣΘΕΝΗΣ ΤΣΙΑΜΑΚΗΣ 
-♦- 

Αριθ. 8326/92 (12) 

Συγκρότηση Διοικητικής Επιτροπής Στρατιωτικών Επιτά¬ 
ξεων έτους 1993 στο Ν. Σάμου. 

Ο ΝΟΜΑΡΧΗΣ ΣΑΜΟΥ 

Έχοντας υπόψη: 

1. Τις διατάξεις: 

α) των άρθρων 32 και 33 του Ν. 4422/1929 «Κώδιξ περί 
Στρατιωτικών, Ναυτικών και Αεροπορικών Εισφορών και 
Ναυλώσεων». 

β) του Ν. 3200/1955 «Περί διοικητικής αποκέντρωσης» 
όπως τροποποιήθηκε αργότερα. 

γ) του Π.Δ/τος 115/6.4.1984 περί διορισμού των μελών 


των Διοικητικών Δικαστηρίων περί Στρατιωτικών Επιτά¬ 
ξεων. 

δ) του άρθρου 9 του Π.Δ/τος 551/1988 με το οποίο η 
αρμοδιότητα του Οικον. Εφόρου της πρωτεύουσας του 
Νομού, ως μέλους Δ.Ε.Σ.Ε. περιέρχεται στον Προϊστά¬ 
μενο της Κτηματικής Υπηρεσίας του Νομού. 

2. Την Πάγια Διαταγή 811/1980/ΓΕΣ/ΔΟΥ. 

3. Το Φ851/4/25136/ε 71/12.9.92 έγγραφο της ΑΣ- 
ΔΕΝ. 

4. Το αρ. 495/21.12.1992 έγγραφο Πρωτοδικείου Σά¬ 
μου. 

5. Το αρ. ΕΠ.24/17.12.1987 έγγραφο τόυ Διοικητικού 
Εφετείου Αθήνας «Μετονομασία Διοικ. Δικαστηρίων 
Στρατιωτικών Επιτάξεων και αρμοδιότητα αυτών» που μας 
διαβιβάστηκε με το αρ. 3437/15.1.1988 έγγραφο του 
Υπουργ. Εσωτερικών, αποφασίζουμε: 

Συγκροτούμε την Διοικητική Επιτροπή Στρατιωτικών 
ΕπιτάξεωνΝομού Σάμου για το έτος 1993, αποτελούμενη 
από τους: 

Α) Τακτικά Μέλη: 

1. Βηρσαβεέ Μανιάτη, ως Πρόεδρο. 

2. Ιωάννη Τζιμπλάκη, 

3. Τ/χη (ΠΒ) Ζαρνομήτρο Παναγιώτη της 79 ΜΕΘ 

4. Λ/γο (ΜΧ) Χουβαρδά Στυλιανό του 79 ΛΜΧΕΘ 

5. Αναστάσιο Καλτεριμτζή, Προϊστάμενο Κτηματικής 
Υπηρεσίας Ν. Σάμου, ως μέλη. 

Β) Αναπληρωματικά Μέλη: 

1. Αν/χη (ΠΒ) Γαργανουράκη Στέργιο της 79 ΑΔΤΕ 

2. Τ/χη (ΠΒ) Ρίτο Γεώργιο της 8ης ΔΜΕΘ 

3. Δελημάρκου Ιωάννη, Προϊστάμενο Δ.Ο.Υ. Σάμου. 

Χρέη γραμματέα της Δ.Ε.Σ.Ε. θα εκτελεί η Χιόνη θεο¬ 
δώρα υπάλληλος Γ ραφείου Στατιστικής κλάδου ΠΕ διοικη¬ 
τικού με βαθμό Α' αναπληρούμενη από τον Ανδρέα Κα- 
τσίλη υπάλληλο της Δ/νσης Γεωργίας του κλάδου ΠΕ διοι¬ 
κητικού με βαθμό Α'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 30 Δεκεμβρίου 1992 
Ο Νομάρχης 

ΚΩΝ/ΝΟΣ ΦΟΥΝΤΖΗΛΑΣ 

-φ- 

Αριθ. 3768 (13) 

Απαγόρευση Θήρας σε περίπτωση χιονόπτωσης στο Ν. 

Σερρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις: 

α) Του άρθρου 258 παρ. 3 εδάφιο στ' Ν.Δ. 86/69 «περί 
δασικού κώδικα» και της παρ. 5 του ίδιου Ν.Δ. που προ¬ 
στέθηκε με το άρθρο 7 του Ν. 177/1975 «περί αντικατα- 
στάοεως και συμπληρώσεως διατάξεων του Ν.Δ. 86/ 
69». 

β) Του άρθρου 2 περίπτωση Β/ε (α.α.)/εε του Β.Δ. 733/ 
13.11.1969 «περί μεταβιβάσεως αρμοδιοτήτων του 
Υπουργείου Γεωργίας και άλλων υπηρεσιακών οργάνων 
του Υπουργείου Γ εωργίας επί αντικειμένων αρμοδιότητος 
αυτών». 

2. Την 96232/5104/18.12.92 Τηλετυπική δ/γή του 
Υπουργείου Γεωργίας. 

3. Την ανάγκη προστασίας των θηραμάτων κατά την πε¬ 
ρίοδο των χιονοπτώσεων και την αποτροπή του κινδύνου 
εξαφάνισης σπάνιων ειδών της πανίδας, αποφασίζουμε: 

1. Απαγορεύουμε, καθ’ όλη τη διάρκεια της κυνηγετι¬ 
κής περιόδου 1992-1993, το κυνήγι κάθε θηράματος σε 
περιπτώσεις χιονόπτωσης μεγάλης διάρκειας και έντα¬ 
σης, από τη στιγμή της πλήρης κάλυψης του εδάφους από 
χιόνια μέχρι της μερικής αποκάλυψης αυτού λόγω της τή¬ 
ξης των, σε όλη την περιφέρεια του Νομού μας ή ακόμη 
και σε ωρισμένες μεμονομένες περιοχές μέσα στα διοικη¬ 
τικά όρια μιας Κοινότητας. 

2. Επίσης απαγορεύουμε την σύλληψη των θηραμάτων 
στις φωλιές τους και τα καταφύγιά τους κατά την διάρκεια 
χιονοπτώσεως και παγετού. 

3. Τα Δασαρχεία της περιφέρειάς μας στα οποία κοινο¬ 
ποιείται η παρούσα, παρακαλούνται με βάση την απόφαση 
αυτή και τις διατάξεις του άρθρου 258 παρ. 5 του Ν.Δ. 86/ 
1969 που προστέθηκαν σ’ αυτό με τις διατάξεις του άρ¬ 
θρου 7 του Ν. 177/75 να εκδόσουν σχετική απαγορευτική 
διάταξη Θήρας. 

4. Η απόφαση αυτή να δημοσιευτεί στην Εφημερίδα της 
Κυβερνήσεως. 

Σέρρες, 23 Δεκεμβρίου 1992 

Ο Νομάρχης 
ΑΝΑΣΤΑΣΙΟΣ ΛΙΑΣΚΟΣ 

-♦- 

Αριθ. ΕΣ/30008 (14) 

Τροποποίηση του Οργανισμού Εσωτερικής Υπηρεσίας 
της Κοινότητας Βαμβακοφύτου Ν. Σερρών. 

. Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Την αναφορά της Κοινότητας Βαμβακοφύτου αριθ. 
812/26.6.1992 με την οποία υποβλήθηκε η απόφαση του 
Κοινοτικού Συμβουλίου αριθ. 46/1992 που αναφέρεται 
στην τροποποίηση του Οργανισμού Εσωτερικής Υπηρε¬ 
σίας της Κοινότητας αυτής. 

2. Τις διατάξεις του άρθρου 12 του Ν. 1188/81 «περί 
κυρώσεως του κώδικος, περί καταστάσεως προσωπικού 
οργανισμών τοπικής αυτοδιοικήσεως», όπως αντικατα- 
στάθηκε με τις διατάξεις του άρθρου 26 παρ. 1 Ν. 1832/ 
1989. 

3. Τις διατάξεις των άρθρων 1-4, 9 και 15 του Ν. 
1586/86 «Βαθμολογική διάρθρωση των θέσεων του Δη¬ 
μοσίου, των Ν.Π.Δ.Δ. και των οργανισμών τοπικής αυτο¬ 
διοίκησης και άλλες διατάξεις». 

4. Την γνωμοδότηση του Υπηρεσιακού Συμβουλίου του 
άρθρου 5 του Ν. 1188/81 αριθ. 7/7/4.9.1992 τα υπό¬ 
λοιπα στοιχεία του φακέλλου και την οικονομική κατά¬ 
σταση της Κοινότητας. 

δ.Τις αριθ. 53660/59/6.8.1986 και 75643/16.1.1987 
διαταγές του ΥΠΕΣ. 

6. Την αριθ. 550/γκ. 1/7.10.92 εγκύκλιο της Γραμμα¬ 
τείας του Υπουργικού Συμβουλίου «έλεγχος δαπανών που 
προκαλούν οι κανονιστικές διοικητικές πράξεις». 

7. Την αριθ. ΕΣ/22601/2.10.90 απόφαση του Νομάρχη 
Σερρών «Παροχή εξουσίας υπογραφής με Εντολή Νο¬ 
μάρχη στους Προϊσταμένους της Διεύθυνσης Εσωτερικών 
και των Τμημάτων αυτής, αποφασίζουμε: 

Εγκρίνουμε τον Οργανισμό Εσωτερικής Υπηρεσίας της 


Κοινότητας Βαμβακοφύτου ο οποίος τροποποιήθηκε με 
την απόφαση του Κοινοτικού Συμβουλίου αριθ. 46/1992, 
ώστε αυτός να περιλαμβάνει την κατωτέρω υπηρεσιακή 
διάρθρωση: 

«Γραμματεία» με τις εξής θέσεις υπαλλήλων: 

Α. ΚΑΤΗΓΟΡΙΑ ΔΕ 

1. Κλάδος ΔΕΙ Διοικητικού 

Μία (1) θέση υπαλλήλου (γραμματέα) με διαβάθμιση 
Γ-Α\ 

Β. ΚΑΤΗΓΟΡΙΑ ΥΕ 

1. Κλάδος ΥΕ 16 προσωπικού καθαριότητας 

Δύο (2) θέσεις υπαλλήλων (υδρονομέων - εργατών γε¬ 
νικών καθηκόντων) με διαβάθμιση Δ' - Γ'. 

Μοναδικός Προϊστάμενος της υπηρεσίας είναι ο πρόε¬ 
δρος της Κοινότητας. 

Κατά τα λοιπά ισχύει η αριθ. 52/1987 απόφαση του Κ.Σ. 
που εγκρίθηκε με την αριθ. ΕΣ/11673/1.6.1988 όμοια 
της Νομαρχίας. 

Ακροτελεύτια Διάταξη 

Από τις διατάξεις αυτής της απόφασης δεν προκαλείται 
άμεση δαπάνη σε βάρος του προϋπολογισμού της Κοινό¬ 
τητας Βαμβακοφύτου κατά το τρέχον οικονομικό έτος, 
λόγω της σύστασης δύο (2) θέσεων υπαλλήλων, για τη δη¬ 
μιουργία των οποίων συντρέχουν οι νόμιμες οικονομικές 
προϋποθέσεις. 

Για κάθε ένα από τα επόμενα οικονομικά έτη το ύψος 
της δαπάνης που προκαλείται ανέρχεται στα 4.000.000 
δρχ. περίπου και θα καλυφθεί με εγγραφή ανάλογης πί¬ 
στωσης στον προϋπολογισμό της Κοινότητας Βαμβακο¬ 
φύτου, όταν προκύψει περίπτωση κάλυψης των θέσεων 
υπαλλήλων που συστήνονται με την απόφαση αυτή. 

Η απόφασή μας αριθ. ΕΣ/22580/22.10.1992 ανακα¬ 
λείται. 

Σέρρες, 14 Δεκεμβρίου 1992 

Με εντολή Νομάρχη 
Η Διευθύντρια 
Δ. ΤΣΑΠΝΙΔΟΥ 

-♦- 

Αριθ. 27322 (15) 

Σύσταση Αναπτυξιακού Συνδέσμου της 3ης Γεωγραφικής 
Ενότητας Νομού Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Την αριθ. 9384/11.7.1988 κοινή απόφαση των 
Υπουργών Εσωτερικών Εθνικής Οικονομίας και Περιβάλ¬ 
λοντος Χωροταξίας και Δημοσίων Έργων (ΦΕΚ 529/ 
27.7.1988 τ.Β ). 

2. Τις παρακάτω σύννομες αποφάσεις των ΟΤΑ της 3ης 
Γεωργικής Ενότητας α) Δήμου Αμφίκλειας 28/10.3.1992, 
β) Δήμου Ελάτειας 28/24.3.1992, γ) Κοινοτήτων Σφάκας 
9/13.3.92, δ) Αγίας Μαρίνας 9/17.5.92, ε) Αγ. Παρα¬ 
σκευής 12/6.6.92 στ) Τιθορέας 20/1.6.92, ζ) Κάτω Τιθο- 
ρέας 60/19.5.92, η) Μοδιού 13/14.4.92, θ) Οίτης 13/ 

15.3.92, ι) Ελευθεροχωρίου 16/29.3.92 κ) Μπράλου 14/ 

5.3.92, λ) Παλαιοχωρίου Δωριέων 15/28.2.92, μ) Δρυ- 
μαίας 10/27.3.92, ν) Ξυλικών 7/14.3.92, ξ) Τιθρωνίου 9/ 
25.4.92 «περί συστάσεως Αναπτυξιακού Συνδέσμου με 
την επωνυμία «Αναπτυξιακός Σύνδεσμος 3ης Γ εωγραφι¬ 
κής Ενότητας Ν. Φθιώτιδας. 

3. Την γνωμοδότηση του Νομαρχιακού Συμβουλίου Φθι¬ 
ώτιδας όπως διατυπώθηκε στο αριθ. 8/92 Πρακτικό του. 

4. Τα άρθρα 190 και 196 του ΔΚΚ ΠΔ 323/89, αποφα¬ 
σίζουμε: 

Συνιστούμε Αναπτυξιακό Σύνδεσμο της 3ης Γεωγραφι- 
κής Ενότητας Ν. Φθιώτιδας αποτελούμενο τους Δήμους 
Αμφίκλειας και Ελάτειας και τις Κοινότητες Σφάκας, 
Αγίας Μαρίνας, Λοκρίδας, Αγίας Παρασκευής, Τιθορέας, 
Κάτω Τιθορέας, Μοδιού, Οίτης, Ελευθεροχωρίου, Μπρά- 
λου, Παλαιοχωρίου, Δωριέων, Δρυμαίας, Τιθρωνίου, =υλι- 
κών με την επωνυμία «ΑΝΑΠΤΥΞΙΑΚΟΣ ΣΥΝΔΕΣΜΟΣ 
3ης ΓΕΩΓΡΑΦΙΚΗΣ ΕΝΟΤΗΤΑΣ Ν. Φθιώτιδας». 

Σκοποί του Συνδέσμου είναι: 

Η εκπόνηση χωροταξικού σχεδίου και η μελέτη προ¬ 
γράμματος ανάπτυξης της περιοχής. 

Η υποβοήθηση των ΟΤΑ του Συνδέσμου στην καταγραφή 
και ιεράρχιση των αναγκών στην αξιολόγηση των αναγκαίων 
έργων υποδομής και στον προγραμματισμό τους. 

Η δημιουργία ή η επέκταση Τεχνικών Υπηρεσιών και η 
στελέχωση τους με το κατάλληλο Επιστημονικό και Τε¬ 
χνικό Προσωπικό. 

Η μελέτη, κατασκευή, διαχείριση και συντήρηση των έρ¬ 
γων τεχνικής υποδομής που θα αναθέτουν οι ΟΤΑ. 

Η προμήθεια μηχανημάτων και υλικών για την κατα¬ 
σκευή και συντήρηση των έργων. 

Η προστασία του Περιβάλλοντος 

Η αντιπυρική προστασία της περιοχής 

Η κατασκευή ή συντήρηση και λειτουργία συστημάτων 
ύδρευσης. 

Η κατασκευή ή συντήρηση και η λειτουργία των συστη¬ 
μάτων υπονόμων και αποχέτευσης. 

Η κατασκευή και η συντήρηση οδών, πλατειών και γε¬ 
φυρών. 

Η καθαριότητα καθώς και η συλλογή, η αποκομιδή, η 
διάθεση και η επεξεργασία των απορριμμάτων. 

Η κατασκευή, η συντήρηση και η λειτουργία των αλσών 
και κήπων των υπαιθρίων κοινοχρήστων χώρων αναψυχής 
και των εξωράίστικών χώρων. 

Η αστική συγκοινωνία και η συγκοινωνία μεταξύ των 
ΟΤΑ του συνδέσμου. 

Η κατασκευή και η συντήρηση αθλητικών εγκαταστά¬ 
σεων, κέντρων νεότητας και παιδικών χαρών. 

Η κατασκευή κάθε κτιριακού έργου, που προορίζεται 
για οποιανδήποτε κοινωφελή σκοπό καθώς και δημοτικών 
ή κοινοτικών καταστημάτων. 

Η ίδρυση, η συντήρηση και η λειτουργία κοιμητηρίων. 

Η μέριμνα για την εξασφάλιση γης για την βοσκή των 
ζώων των δημοτών και η βελτίωση των βοσκοτόπων. 

Κάθε άλλη δραστηριότητα που δεν περιλαμβάνεται 
στην αποκλειστική αρμοδιότηνά του και που προάγει τα 
κοινωνικά, πολιτιστικά, πνευματικά και οικονομικά συμφέ¬ 
ροντα των κατοίκων. 

Έδρα του Αναπτυξιακού Συνδέσμου ορίζεται ο Δήμος 
Αμφίκλειας. 

Η χρονική διάρκεια του Συνδέσμου είναι στο διηνεκές. 

Έσοδα του Αναπτυξιακού Συνδέσμου είναι: 

Ετήσια εισφορά των μελών που ανέρχονται στο 5% των 
τακτικών εσόδων του προηγούμενου έτους. 

Πρόσοδοι από την περιουσία του Συνδέσμου 

Δωρεές, επιχορηγήσεις και εισφορές από το Δημόσιο ή 
άλλα φυσικά ή νομικά πρόσωπα ή οργανισμούς - Δωρεές 
ομογενών κ.λπ. 

Πρόσοδοι από τους φόρους, τέλη δικαιώματα που επι¬ 


βάλλονται υπέρ του Συνδέσμου. 

Επιχορήγηση από τους φορείς του Δημόσιου Τομέα 
(αριθ. 1 παρ. 6 Ν. 1256/82) για την εκτέλεση έργων την 
κάλυψη διαφόρων δαπανών και την πληρωμή των αποδο¬ 
χών του προσωπικού του Συνδέσμου. 

ΑΚΡΟΤΕΛΕΥΤΙΑ ΔΙΑΤΑΞΗ 
Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού των ΟΤΑ που είναι 
μέλη του Αναπτυξιακού Συνδέσμου της 3ης Γεωγραφικής 
Ενότητας ύψους 5% των τακτικών εσόδων τους, μηδέν 
δραχμών για το τρέχον οικον. έτος και 1.600.000 δρχ. πε- 
ρίπου για κάθε ένα από επόμενα οικον. έτη. 

Η παρούσα να δημοσιευθεί στην Εφημερίδα της Κυβερ- 
νήσεως. 

Λαμία, 24 Δεκεμβρίου 1992 
Ο Νομάρχης 
ΓΕΩΡΓΙΟΣ ΚΑΛΑΝΤΖΗΣ 

Αριθ. 1023/2/9 (16) 

Κατάργηση της 21/81/17.11.1981 Αστυνομικής Διατά- 
ξεως της τέως Δ.Χ. Ιωαννίνων και 21Α/92 «περί εγκα- 
ταστάσεως και λειτουργίας ψυχαγωγικών παιδιών και 
θεαμάτων». 

Ο ΔΙΕΥΘΥΝΤΗΣ ΤΗΣ ΑΣΤΥΝΟΜΙΚΗΣ 

ΔΙΕΥΘΥΝΣΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 30 Ν. 2000/91 «περί την 
αποκρατικοποίηση - απλούστευση των διαδικασιών εκκα¬ 
θάρισης ενισχύσεως των κανόνων ανταγωνισμού και άλ¬ 
λες διατάξεις» (ΦΕΚ 206/24.12.1991 τ.Α'). 

2. Τις υπ’ αριθ. α) 21/81 από 17.11.81 και β) 21Α/ 
17.9.1992 Αστυνομικές Διατάξεις της τέως Δ.Χ. Ιωαννί¬ 
νων και Α.Δ. Ιωαννίνων, αντίστοιχα. 

3. Τις διατάξεις του άρθρου 12 του Ν. 1481/84 «Οργα¬ 
νισμός Υπουργείου Δημόσιας Τάξεως», καθορίζουμε, 
αποφασίζουμε: 

α) Καταργούμε την υπ’ αριθ. 21/81 από 18.11.1981 και 
21Α από 17.9.92 Αστυνομικές Διατάξεις «περί εγκαταστά- 
σεως και λειτουργίας ψυχαγωγικών παιδιών και θεαμάτων». 

β) Για τη χορήγηση αδειών ψυχαγωγικών παιδιών και θε¬ 
αμάτων ισχύει ο Ν. 2000/91. 

γ) Η ισχύς της παρούσης ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

(Αριθ. εγκρ. Νομάρχη Ιωαννίνων 31445/11.11.1992). 

Ιωάννινα, 30 Οκτωβρίου 1992 
Ο Διευθυντής 
ΜΙΧΑΗΛ ΓΟΓΑΛΗΣ 

ΔΙΟΡΘΩΣΕΙΣ ΣΦΑΛΜΑΤΩΝ (17 ) 

Στην 94091/1258/5.11.92 απόφαση Υπουργού ΠΕ- 
ΧΩΔΕ «Κατανομή οργανικών θέσεων στις κεντρικές υπη¬ 
ρεσίες του ΥΠΕΧΩΔΕ» που δημοσιεύτηκε στο ΦΕΚ 681/ 
Β/20.11.92, διορθώνεται ο πίνακας 1.1. που συνοδεύει 
την παραπάνω απόφαση και συγκεκριμένα στη στήλη εί¬ 
κοσι δύο (22) αντί του αναγραφομένου ΠΕ Διοικητικών 
Λογιστικών αναγράφεται ΤΕ Διοικητικών Λογιστικών. 

(Από το ΥΠΕΧΩΔΕ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


